
1.
A GYÓGYSZER NEVE
Verdye 5 mg/ml por oldatos injekcióhoz
2.
MINŐSÉGI ÉS MENNYISÉGI ÖSSZETÉTEL
25 mg indocianin zöldet (amely 5 ml injekcióhoz való vízben oldandó fel) tartalmaz injekciós üvegenként.
50 mg indocianin zöldet (amely 10 ml injekcióhoz való vízben oldandó fel) tartalmaz injekciós üvegenként.
Az elkészített oldatos injekció 5 mg indocianin zöldet tartalmaz milliliterenként.
A segédanyagok teljes listáját lásd a 6.1 pontban.
3.
GYÓGYSZERFORMA
Por oldatos injekcióhoz.
Sötétzöld por.
4.
KLINIKAI JELLEMZŐK
4.1
Terápiás javallatok
Ez a gyógyszer kizárólag diagnosztikai célra alkalmazható.
Diagnosztikai javallatok
Szív-, keringési és mikrokeringési diagnosztika:
-
perctérfogat és verőtérfogat mérése;
-
keringő vér térfogatának mérése;
· agyi perfúzió mérése.
Májfunkciós diagnosztika:
-
a máj véráramlásának mérése;
-
a máj exkréciós funkciójának mérése.
Szemészeti angiográfiás diagnosztika:
-
az érhártya perfúziójának mérése.
Őrszemnyirokcsomók intraoperatív azonosítása és a nyirokutak láthatóvá tétele emlőrák esetén
4.2
Adagolás és alkalmazás
Adagolás

Mérésenként egyetlen adag felnőtteknél, időseknél, serdülőknél és gyermekeknél:

Szív-, keringési, mikrokeringési és szöveti perfúziós diagnosztika, valamint agyi véráramlás:
0,1 ‑0,3 mg/ttkg intravénás bolus injekcióként.
Májfunkciós diagnosztika: 0,25 ‑0,5 mg/ttkg intravénás bolus injekcióként.
Szemészeti angiográfia: 0,1 ‑0,3 mg/ttkg intravénás bolus injekcióként.
Az őrszemnyirokcsomók azonosítása és a nyirokutak láthatóvá tétele a testsúlytól függetlenül:
5‑10 mg injekciónként (intradermális, szubkután vagy peritumorális). Ez az elkészített 5 mg/ml-es oldat 1–2 ml-ének felel meg. Egy injekció térfogata nem haladhatja meg a 2 ml-t. Ha nagyobb hígításokat (< 5 mg/ml) alkalmaznak, akkor injekciónként nagyobb mennyiség is beadható (pl. 2,5 mg/ml indocianin-zöld-koncentráció elérése érdekében a hígított oldat 5 ml vagy 10 ml injekcióhoz való vízzel tovább hígítható, az injekciós üveg méretétől függően).
Teljes napi adag – felnőtteknél, időseknél, serdülőknél és gyermekeknél:

Felnőttek, idősek, 11–<18 éves gyermekek és serdülők:

A Verdye teljes napi adagját 5 mg/testtömegkilogramm alatt kell tartani.
2–<11 éves gyermekek: 

A teljes napi adagot 2,5 mg/testtömegkilogramm alatt kell tartani.

0–<2 éves gyermekek: 

A teljes napi adagot 1,25 mg/testtömegkilogramm alatt kell tartani.
Gyermekek és serdülők
A gyermekgyógyászatban alkalmazandó egyszeri adagok ugyanazok, mint felnőtteknél, de a teljes napi adagot 2-<11 éves gyermekeknél 2,5 mg/ttkg alatt, a 2 éves kort be nem töltött gyermekeknél 1,25 mg/ttkg alatt kell tartani.

Vesekárosodásban szenvedő betegek
A Verdye készítményt hivatalosan még nem vizsgálták vesekárosodásban szenvedő betegeknél. Ennél a betegpopulációnál nem állnak rendelkezésre specifikus adagolási javaslatok. A súlyos vesekárosodásban szenvedő betegeket gondosan monitorozni kell az esetleges mellékhatások miatt (lásd 4.4 pont).

Májkárosodásban szenvedő betegek
A Verdye készítményt hivatalosan még nem vizsgálták májkárosodásban szenvedő betegeknél. Ennél a betegpopulációnál nem állnak rendelkezésre specifikus adagolási javaslatok. Súlyos májkárosodásban (például alkoholos vagy biliáris cirrhosisban) szenvedő betegeknél az indocianin zöld plazma-clearance-értéke csökkenhet.
Az őrszemnyirokcsomók azonosítása és a nyirokutak láthatóvá tétele

Az őrszemnyirokcsomók azonosítása, valamint a nyirokutak láthatóvá tétele esetében a Verdye teljes napi adagja nem haladhatja meg a 10 mg-ot. Gyermekek és serdülők esetében alkalmazása nem ajánlott a biztonságosságra és a hatásosságra vonatkozó elégtelen adatok miatt.

Az alkalmazás módja
Alkalmazás előtt a port fel kell oldani injekcióhoz való vízben. A gyógyszer alkalmazás előtti feloldására vonatkozó utasításokat lásd a 6.2 és 6.6 pontban.
A feloldott oldat tiszta (átlátszó), nincsenek benne szabad szemmel látható részecskék. 
A Verdye-t intravénás, intradermális, szubkután vagy peritumorális injekcióval kell beadni.
Mérési módszerek
Az indocianin zöld elnyelési és kibocsátási maximuma egyaránt a közeli infravörös tartományban van, az elnyelési maximum 800 nm-en, a fluoreszcens mérés kibocsátási maximuma 830 nm-en.

Az in vitro tesztekben az indocianin zöld humán szérumban több napig stabil marad. Vízben feloldva az indocianin zöld legalább néhány órán át nem mutat észlelhető bomlást.

A Verdye oldattal végzett diagnosztikai eljárásokat orvos felügyelete alatt kell végezni.
A szív véráramlásának, a keringésnek és az agyi keringésnek, továbbá a máj működésének diagnosztikai mérése, valamint szemészeti angiográfia
Szív-, keringési, mikrokeringési és májfunkciós diagnosztikához, valamint szemészeti angiográfiához a Verdye oldatot intravénás injekció formájában kell beadni injekciós tűvel, illetve perifériás vagy központi katéteren, vagy szívkatéteren keresztül.
A Verdye alkalmazása és helye döntő fontosságú a mérések minőségét illetően. Elvben, az optimális minőségű, first pass indikátor hígítási görbékhez az injekciót a vizsgált érrendszerhez, szervhez vagy szövethez a lehető legközelebb kell beadni.
A perifériás intravénás injekciózás esetén a vénapunkció előtt alkalmazzon érleszorítást. Az érszorító feloldása után a Verdye-t azonnal be kell injektálni, és a kart fel kell emelni. Ez biztosítja a festék gyors elszállítását az injekció beadásának helyéről, és ekkor a perifériás injekció gyakorlatilag egyenértékű a központi vénás injekcióval.
Meghatározható a Verdye first pass görbe alatti területei, tranzitideje, felezési ideje, plazma-eltűnésének sebessége és retenciós rátája:
a.
nem invazív módon: impulzusüzemű festék-denzitometriával vagy közeli infravörös spektroszkópiával;
b
invazív módon: száloptikai szondákkal/katéterekkel, megfelelő erekben;
c.
hagyományosan, a koncentráció meghatározásával: vagy heparinizált vér folyamatos kivonásával küvettás denzitométeren keresztül, vagy vérminták vételezésével és a plazmakoncentráció fotométerrel történő mérésével.
Szemfenék-perfúzió értékelése szemészeti angiográfiában
Szemészeti fluoreszcens angiográfiával meghatározható és számszerűsíthető a szemfenék perfúziója.
Szöveti perfúzió mérése
Közeli infravörös fluoreszcens videoangiográfiával láthatóvá tehető és számszerűsíthető a felszíni szövetrétegek szöveti perfúziója.
Az őrszemnyirokcsomók azonosítása és a nyirokutak láthatóvá tétele
A Verdye-nek a nyirokfolyadékban lévő fehérjékhez való kötődési aránya miatt az őrszemnyirokcsomók fluoreszcens angiográfiával megjeleníthetők.
Az őrszemnyirokcsomók azonosításához és az emlőrák nyirokútjainak vizualizálásához a Verdye-t egy olyan régióba kell fecskendezni, amely az adott, érdeklődésre számot tartó nyirokcsomók előtt helyezkedik el, és amely terület elvezetését ezek biztosítják. Az injekció lehet intradermális, szubkután (interstitialis) vagy peritumorális. Az indocianin zöldnek az őrszemnyirokcsomókba történő szállítását az emlő masszírozásával fel lehet gyorsítani. A képalkotás az injekció beadása után 15 percen belül megkezdhető.
Az őrszemnyirokcsomók transcutan detektálása közeli infravörös fluoreszcens képalkotó eljárással történik, amely láthatóvá teszi az ICG fluoreszcenciát. Az őrszemnyirokcsomók detektálása esetében a közeli infravörös fluoreszcens képalkotó eljárás alkalmazhatóságát előzetesen meg kell vizsgálni.
4.3
Ellenjavallatok
A Verdye alkalmazása biztonsági okokból ellenjavallt:
· indocianin zöldre vagy nátrium-jodidra túlérzékeny betegeknél, kivéve, ha különleges óvintézkedéseket tesznek,
· jódra túlérzékeny betegeknél,
· pajzsmirigy-túlműködésben szenvedő betegek, autonóm pajzsmirigy-adenomában szenvedő betegek esetében,
· mivel in vitro kísérletek kimutatták, hogy az indocianin zöld kiszorítja a bilirubint fehérjekötődéséből, a Verdye-t tilos használni koraszülött csecsemőknél vagy olyan újszülötteknél, akiknél a magas bilirubin-vérszint miatt vérátömlesztés javallott,
· ha a Verdye-injekciót a múltban rosszul tolerálták, tilos ismét alkalmazni, mivel súlyos anafilaxiás reakciók fordulhatnak elő.
4.4
Különleges figyelmeztetések és az alkalmazással kapcsolatos óvintézkedések
· Mivel a Verdye alkalmazása után súlyos anafilaxiás reakciók fordulhatnak elő, ezért az csak orvos felügyelete mellett alkalmazható, és rendelkezésre kell állniuk azonnali használatra kész sürgősségi újraélesztési eszközöknek. A betegeket az indocianin zöld alkalmazását követően legalább egy órán keresztül monitorozni kell a túlérzékenységi reakciók megjelenésére vonatkozóan.
· Súlyos veseelégtelenségben szenvedő betegeknél, a mellékhatások megnövekedett gyakorisága miatt, a Verdye festéket csak alapos előny/kockázat-elemzés elvégzése után szabad alkalmazni.
· A nátrium-biszulfitot tartalmazó heparin-készítmények csökkentik az indocianin zöld abszorpciós maximumát a plazmában és a vérben, ennélfogva nem alkalmazhatók alvadásgátló szerként, az elemzésre szolgáló minták vételezéséhez.
· Az indocianin zöld stabil a plazmában és teljes vérben, ezért a szakaszos mintavételi módszerekkel levett minták órákkal később is leolvashatók. A festékes oldat kezeléséhez steril módszereket kell alkalmazni.
· A Verdye jódtartalma befolyásolhatja a festék beadása előtt vagy után végzett pajzsmirigyteszteket. Emiatt a Verdye alkalmazását követően legalább egy hétig nem szabad radioaktívjód-felvételi teszteket végezni.
· Ha a Verdye-t intradermálisan vagy szubkután alkalmazzák, a betegeknek azt kell tanácsolni, hogy legalább 1 hétig, vagy amíg az injekció beadásának helyén a zöldes elszíneződés el nem tűnik, kerüljék a közvetlen napfényt, illetve az UV-sugárzást.
· Az őrszemnyirokcsomók azonosítása és a nyirokutak láthatóvá tétele romolhat, ha azok mélyebb szövetrétegekben helyezkednek el, vagy ha zsírszövettel vannak borítva. Ennek megfelelően, a kifejezett elhízásban szenvedő betegeknél (BMI > 40) az őrszemnyirokcsomók feltérképezése és a nyirokutak láthatóvá tétele gátolt lehet.
4.5
Gyógyszerkölcsönhatások és egyéb interakciók
A hígításra szolgáló oldószerek inkompatibilitásait illetően lásd a 6.6 pontot.
Az indocianin zöld kiürülését a májműködést befolyásoló gyógyszerek módosíthatják. 
A probenecid és néhány metabolitja kiválasztódhat az epébe, és csökkentheti az indocianin zöld epeúti kiválasztását, ami az indocianin zölddel végzett májfunkciós teszt károsodását eredményezheti.
Bizonyos gyógyszerek, illetve befecskendezhető szerek együttes alkalmazása módosíthatja a felszívódást. A nátrium-biszulfátot tartalmazó befecskendezhető szerek (különösen heparinnal kombinálva) csökkenthetik a felszívódást. A következők áttekintést nyújtanak a más gyógyszerekkel való interakcióról:
•
Gyógyszerek, valamint egyéb vegyületek, melyek csökkenthetik a felszívódást: 
· antikonvulzánsok
· biszulfit-vegyületek
· haloperidol
· heroin
· petidin
· metamizol
· metadon
· morfium
· nitrofurantoin
· ópium-alkaloidok
· fenobarbitál 
· fenilbutazon.
•
Gyógyszerek, valamint egyéb vegyületek, melyek növelhetik a felszívódást: 
· ciklopropán
· probenecid
· rifamicin.
4.6
Termékenység, terhesség és szoptatás
Terhesség
Az expozíciónak kitett terhességek korlátozott számú (242) adatok azt mutatják, hogy az indocianin-zöldnek nincs káros hatása a terhességre vagy a magzat/újszülött egészségére. A mai napig nincs egyéb releváns epidemiológiai adat. A reprodukcióra, a teratogén vagy karcinogén tulajdonságokra vonatkozóan nem állnak rendelkezésre állatokon végzett vizsgálatok. Emberre vonatkozó potenciális kockázata nem ismert.
Terhes nőknek történő felírása esetén kellő körültekintéssel kell eljárni. Kerülni kell az egy napon belüli többszöri alkalmazást.
Szoptatás
Nem ismeretes, hogy ez a gyógyszer kiválasztódik-e az anyatejbe. Mivel számos gyógyszer kiválasztódik az anyatejbe, körültekintéssel kell eljárni, amikor az indocianin zöldet szoptató nőknek adják.
Termékenység
Az indocianin zöld hatásáról nem áll rendelkezésre adat a humán termékenység tekintetében.
4.7
A készítmény hatásai a gépjárművezetéshez és a gépek kezeléséhez szükséges képességekre
A készítmény gépjárművezetéshez és gépek kezeléséhez szükséges képességekre gyakorolt hatásaival kapcsolatban nem végeztek vizsgálatokat.
4.8
Nemkívánatos hatások, mellékhatások
A nemkívánatos hatások értékelése a következő előfordulási gyakorisági meghatározások alapján történt:

Nagyon gyakori (≥1/10)

Gyakori (≥1/100 – <1/10)

Nem gyakori (≥1/1000 – <1/100)

Ritka (≥1/10 000 – <1/1000)

Nagyon ritka (<1/10 000)

Nem ismert (a gyakoriság a rendelkezésre álló adatokból nem állapítható meg)
Anafilaxiás reakcióról vagy csalánkiütésről számoltak be olyan betegeknél, akiknek kórelőzményében jóddal szembeni allergia szerepel, illetve olyanoknál is, akiknél nem szerepel. 
Nagyon ritka esetekben koszorúérgörcsöt is leírtak.
Továbbá az indocianin zöld paravazális bejutását követően (intradermális vagy szubkután alkalmazás esetén) a bőr zöldes, reverzibilis elszíneződéséről számoltak be az injekció beadásának helyén.
Ismert, hogy az indocianin-zöld-készítmények nagyon ritka esetben hányingert és anafilaktoid vagy anafilaxiás reakciót okozhatnak (<1/10 000). Végstádiumú veseelégtelenségben szenvedő betegeknél az anafilaxiás reakció előfordulásának lehetősége nagyobbnak tűnik. Megemlítendő tünetek: nyugtalanság, melegségérzet, viszketés, csalánkiütés, pulzus gyorsulása, vérnyomásesés és légszomj, hörgőgörcs, kipirulás, szívmegállás, gégegörcs, arcödéma, hányinger. Az anafilaktoid reakcióval együtt hypereosinophilia is előfordulhat.
Ha a várakozásokkal ellentétben mégis előfordulnak anafilaxiás tünetek, a következő azonnali intézkedéseket kell meghozni:
-
állítsa le a Verdye további beadását, hagyja az injekciós katétert vagy kanült a vénában;
-
tartsa szabadon a légutakat;
-
fecskendezzen be 100 ‑ 300 mg hidrokortizont vagy hasonló készítményt gyors intravénás injekcióban;
-
térfogatpótlás izotóniás elektrolit-oldattal;
-
adjon oxigént, folyamatosan ellenőrizze a keringést;
-
intravénásan, lassan adjon be antihisztaminokat.
Anafilaxiás sokk esetében az alábbi további intézkedések javallottak:
-
helyezze a beteget fekvő helyzetbe, felemelt lábakkal;
-
gyors térfogatpótlás, pl. izotóniás elektrolit-oldattal (túlnyomásos infúzió), plazma-pótszerekkel;
-
azonnal adjon be intravénásan – 0,9%-os sóoldattal 10 ml-re hígított – 0,1 ‑ 0,5 mg adrenalint (10 perc múlva ismételje meg, ha szükséges).
Nagyon ritkán előfordulnak csalánkiütések a bőrön (<1/10 000).
A nemkívánatos hatások táblázatos felsorolása:
	Szervrendszer
	Gyakoriság
	Nemkívánatos hatás

	Immunrendszeri betegségek és tünetek
	Nagyon ritka 
	Anafilaktoid reakció, anafilaxiás reakció

	Szívbetegségek és a szívvel kapcsolatos tünetek
	Nagyon ritka 
	Koszorúérspazmus

	Emésztőrendszeri betegségek és tünetek
	Nagyon ritka 
	Hányinger

	A bőr és a bőr alatti szövet betegségei és tünetei
	Nagyon ritka 
	Csalánkiütés

	Általános tünetek, az alkalmazás helyén fellépő reakciók
	Nem ismert
	Elszíneződés az injekció beadásának helyén


Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni.
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V függelékben található elérhetőségek valamelyikén keresztül.
4.9
Túladagolás
Mostanáig nem számoltak be gyógyszer-túladagolási esetről vagy a Verdye túladagolását kísérő laboratóriumi leletekről.
5.
FARMAKOLÓGIAI TULAJDONSÁGOK
5.1
Farmakodinámiás tulajdonságok
Farmakoterápiás csoport: Diagnosztikumok, egyéb diagnosztikumok.
ATC-kód: V04CX01
A Verdye hatóanyaga az indocianin zöld.
A molekuláris képlet C43H47N2NaO6S2. A molekulatömeg 774,96 dalton.
Az indocianin zöldnek vérben, plazmában és nyirokfolyadékban a közeli infravörös fényben 800 nm‑nél élesen meghatározott spektrális abszorpciós csúcsa van. Ez ugyanaz a hullámhossz, amelyen a vérben az oxigénezett hemoglobin optikai sűrűsége megközelítőleg megegyezik a redukált hemoglobinéval. Ezért ez az egybeeső fényelnyelés lehetővé teszi az indocianin zöld koncentrációjának mérését a vérben, plazmában, szérumban és nyirokfolyadékban a 800 nm-en mért optikai sűrűség alapján, az oxigéntelítettség szintjének változásától függetlenül.
Az indocianin zöld lehetővé teszi az indikátorhígítási görbék felvételét diagnosztikai és kutatási célokra egyaránt.
Az indocianin zöld nem mutat farmakológiai hatást intravénás, intradermális, szubkután vagy peritumorális beadást követően.
Az indocianin zöldnek az őrszemnyirokcsomók azonosítására emlőrák esetén történő alkalmazásával kapcsolatban 21 tanulmány szakirodalmi adatait elemezték. Összesen 2168 betegnél végeztek indocianin zölddel képalkotó eljárást. Az őrszemnyirokcsomók átlagos kimutatási aránya 97,4% volt, míg átlagos számuk betegenként általában 2,0 és 3,0 között mozgott. Az ebből a betegpopulációból származó klinikai biztonságossági adatok nem jeleztek felmerülő biztonságossági aggályokat ebben a klinikai környezetben.
5.2
Farmakokinetikai tulajdonságok
Abszorpció
Az intradermális, szubkután és peritumorális injekciót követően az indocianin zöld a nyirokereken keresztül a nyirokcsomókba jut, majd ezt követően a véráramba kerül.
Humán vonatkozásban nincs rendelkezésre álló farmakokinetikai adat, de az állatokkal végzett vizsgálatok nagyon alacsony indocianinzöld-plazmakoncentrációt mutattak.
Eloszlás
Az befecskendezés után az indocianin zöld nem vesz részt jelentős extrahepaticus vagy enterohepaticus körforgásban; az egyidejű artériás és vénás vérvizsgálatok a festék elhanyagolható vese-, perifériás vagy tüdőfelvételét mutatták ki. Egészséges önkénteseknél az indocianin zöld nem észlelhető a vizeletben vagy az agy-gerincvelői folyadékban. Az indocianin zöld nem jut át a placentán. Az eloszlási térfogat megfelel a vértérfogatnak. Oralis vagy rectalis beadás után az indocianin zöld nem szívódik fel a bélből. 
Fehérjekötés
Az intravénás injekció beadását követően az indocianin zöld gyorsan kötődik plazmafehérjékhez, melyek közül a béta-apolipoprotein B a fő hordozó (95%). A nyirokfolyadékban és az interstitiumban az indocianin zöld elsősorban az albuminhoz kötődik.
Biotranszformáció
Az indocianin zöld nem metabolizálódik.
Elimináció
Intravénás adagolást követően az indocianin zöld eltűnése a plazmából kétfázisú, kezdeti biológiai felezési ideje (t1/2): 3 ‑ 4 perc, másodlagos fázisa hozzávetőlegesen 60 ‑ 80 perces dózisfüggő t1/2-del jellemezhető. Intradermális, szubkután vagy peritumorális alkalmazás után a t1/2 meghosszabbítható.
Az indocianin zöldet csaknem kizárólag a máj parenchymás sejtjei veszik fel a plazmából, maximális felvételi sebességgel (transzportmaximum (Tm): 0,1 mg/perc/kg), és teljes egészében az epébe választódik ki, nem metabolizált, valamint nem konjugált formában. Az epében a maximális koncentrációt ½ ‑ 2 óra után éri el, a befecskendezett mennyiségtől függően.
Epeúti elzáródás után a festék az epétől függetlenül megjelenik a májnyirokban, ami arra utal, hogy az epevezeték nyálkahártyája kellően ép ahhoz, hogy megelőzze a festék diffúzióját, noha a bilirubin átjutását lehetővé teszi. 
Mivel az indocianin zöld nem szívódik vissza a bélből, nincs enterohepaticus körforgás.
5.3
A preklinikai biztonságossági vizsgálatok eredményei
Akut toxicitás: az LD50 egyetlen intravénás adag után 87 mg/ttkg volt patkányoknál, 60 mg/ttkg egereknél és 50‑80 mg/ttkg nyulaknál. Injekcióhoz való vízben történő feloldása és intraperitonealis injekcióban történő beadása után egereknél az LD50 650 mg/ttkg volt. Makroszkopikus vagy hisztopatológiai elváltozásokat nem figyeltek meg.
Genotoxicitás: az indocianin zöld nem mutatkozott mutagénnek az elvégzett vizsgálatokban (Ames-teszt; génmutációs vizsgálat – timidin-kináz locus/TK+/- – egér-limfóma L5178Y sejtjeiben; kínai hörcsög V79 sejtjeivel végzett kromoszóma-aberrációs vizsgálatban).
A reprodukcióra, a teratogén vagy karcinogén tulajdonságokra vonatkozóan nem állnak rendelkezésre állatokon végzett vizsgálatok, de az emberekkel kapcsolatos évtizedes tapasztalat nem mutatta ki ilyen tulajdonságok előfordulását.
Környezeti kockázatbecslés: A klinikai alkalmazás során az indocianin zöld várhatóan nem jelent kockázatot a környezetre.
6.
GYÓGYSZERÉSZETI JELLEMZŐK
6.1
Segédanyagok felsorolása
Segédanyagokat nem tartalmaz.
6.2
Inkompatibilitások
Ez a gyógyszer nem oldható fel sót tartalmazó oldatban (nátrium-klorid-oldatban, Ringer-oldatban stb.), mivel ez a festék kicsapódásához vezethet. Ez a gyógyszer kizárólag a 6.6 pontban felsorolt gyógyszerekkel keverhető.
6.3
Felhasználhatósági időtartam
5 év.
Feloldás után az elkészített oldatot azonnal fel kell használni, a fénytől védeni kell.
6.4
Különleges tárolási előírások
Legfeljebb 30 °C-on tárolandó.
A fénytől való védelem érdekében az injekciós üvege(ke)t tartsa a dobozában.

A gyógyszer feloldás utáni tárolására vonatkozó előírásokat lásd a 6.3 pontban.
6.5
Csomagolás típusa és kiszerelése
Csomagolás: I-es típusú, barna injekciós üveg, szürke brómbutil gumidugóval lezárva. Az injekciós üveg alumíniumkupakkal és kék polipropilén védőkupakkal van ellátva.

Kiszerelések:
5 db injekciós üveg, melyek mindegyike 25 mg port tartalmaz oldatos injekcióhoz
5 db injekciós üveg, melyek mindegyike 50 mg port tartalmaz oldatos injekcióhoz
Nem feltétlenül mindegyik kiszerelés kerül kereskedelmi forgalomba.

6.6 A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk
Ezt a gyógyszert közvetlenül az alkalmazás előtt kell feloldani.
Ez a gyógyszer a 25 mg hatóanyagot tartalmazó injekciós üveg esetén 5 ml injekcióhoz való víz hozzáadásával, az 50 mg hatóanyagot tartalmazó injekciós üveg esetén 10 ml injekcióhoz való víz hozzáadásával oldható fel, így mindkét esetben 5 mg/ml (0,5 m/V%) koncentrációjú sötétzöld oldatos injekciót kapunk.
Vizuálisan ellenőrizze az elkészített oldatot. Ha az oldat nem tiszta (nem átlátszó), inkompatibilitás miatt kicsapódás figyelhető meg, akkor a feloldott készítményt a hulladékba kell helyezni.
Csak tiszta (átlátszó), szabad szemmel látható részecskéket nem tartalmazó oldatot használjon fel.
Ez a gyógyszer kizárólag egyszeri alkalmazásra szolgál.
Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.
Megjegyzés: ( (egy kereszt)
Osztályozás: II./3 csoport

Korlátozott érvényű orvosi rendelvényhez kötött, az egészségügyről szóló 1997. évi CLIV. Törvény 3. §-ának ga) pontja szerinti rendelőintézeti járóbeteg-szakellátást vagy fekvőbeteg-szakellátást nyújtó szolgáltatók által biztosított körülmények között alkalmazható gyógyszer (I).

8.
A FORGALOMBA HOZATALI ENGEDÉLY SZÁMA(I)
OGYI-T-24067/01

5×
(25 mg)
9.
A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA
A forgalomba hozatali engedély első kiadásának dátuma: 2022.május 31.
A forgalomba hozatali engedély legutóbbi megújításának dátuma: 2023. szeptember 15.
10.
A SZÖVEG ELLENŐRZÉSÉNEK DÁTUMA
2026. január 27.

